અધિકારીઓએ જણાવ્યા મુજબ, “અત્યારે મોટા સીટી અને અમુક જિલ્લામાં જ મેન્ટલ હેલ્થ સર્વિસિસ ઉપલબ્ધ છે. અનેક લોકો ડિપ્રેશન, તણાવ, બેચેની, ફોબિયા સહિતની બીમારીથી પીડાતા હોય છે. જો કે તેમને આ અંગે ખ્યાલ પણ ન હોઇ શકે. તેમની બીમારીનું મુખ્ય કારણ શોધા માટે તબીબોને પણ પૂરતી ટ્રેનિંગ નથી મળી. હેલ્થ સ્ટાફને આપેલી ટ્રેનિંગથી તેઓ યોગ્ય સમયે યોગ્ય બીમારીનો પતો લગાવી શકશે અને સમયસર તેમને યોગ્ય સારવાર આપી શકાશે. સ્કિઝોફ્રેનિઆ જેવી બીમારીનું યોગ્ય સમયે નિદાન ન થાય તો આખી જીંદગી દર્દીએ દવા પર જ ગુજારવી પડી શકે છે.”